text: Hetta segði Ingilín Strøm, landsstýriskvinna í umhvørvismálum m.a. í sínum svari til tingmannin Helga Abrahamsen úr Sambandsflokkinum, sum spurdi, hvørjar ætlanir landsstýrið hevur viðvíkjandi útboði av loyvum til elframleiðslu úr vindorku tey komandi árini?
text: #000004
text: Vit hava sæð, hvussu skjótt ymiskar fortreytir kunnu broytast.Tøknilig frambrot, ógvusligar príshækkingar á olju, vaksandi íløguhugur í varandi orku, orkuskiftið og krøv um burðadyggar framleiðsluhættir o.a. kunnu elva til, at framskrivingarnar ikki halda. Broytast fortreytirnar munandi, kann tað ávirka útbyggingarætlanina í størri og minni mun. Tí er útbyggingarætlanin eitt broytiligt skjal, sum regluliga verður endurskoðað.
text: #000008
text: Vit hava eisini sæð, at vindorkuútbyggingar krevja drúgvt fyrireikingararbeiði bæði viðvíkjandi umhvørvisárinsmetingum, vindmátingum, atgongd at lendi, broyting av byggisamtykt, útboð, netleiðingum, bílegging av vindmyllum o.s.fr. Tí er umráðandi at arbeiða við fleiri útbyggingum samstundis, so at stígur í einari útbygging ikki elvir til, at øll útbygging steðgar upp.Tað er við støði í hesum, at orkumyndugleikin og SEV hava lagt eina útbyggingarætlan við einum árligum vindútboði komandi árini.
text: #000009
text: Tingmaðurin vildi eisini vita, nær roknast kann við, at myllurnar koma upp hjá teimum, sum hava vunnið eitt útboð, men framvegis ikki hava fingið myllurnar upp?
text: #000014
text: -Tað er bert eitt dømi, har eitt felag hevur vunnið eitt útboð og vindmyllurnar av ymsum orsøkum ikki eru komnar upp enn. Talan er um útboðið frá 2019/2020 norðan fyri Eiðisvatn. SEV og myndugleikin kanna í løtuni møguleikarnar fyri at kunna staðseta eina vindmyllulund sunnanfyri Eiðisvatn ístaðin. Verður komið til ta niðurstøðu, at til ber at seta upp eina vindmyllulund har, verður talan um eitt nýtt útboð av loyvi til elframleiðslu úr vindorku sunnanfyri Eiðisvatn. Hetta útboðið verður tó væntandi ikki fyrr enn í fyrsta lagi 2028.
text: #000015
text: -Vindmyllur, sum í dag hava trupulleikar við rakstrinum, eru tær í Neshaga og í Húsahaga. Vindmyllulundin hjá SEV í Suðuroy hevur sama slag av vindmyllum sum tær í Neshaga og í Húsahaga. Tað er tó ov tíðliga enn at siga, um hesar kunnu væntast at fáa somu trupulleikar, sum nakrar av hinum vindmyllunum hava havt. Átøk eru gjørd fyri at minka um sannlíkindini fyri, at trupulleikar verða við hesum slagnum av vindmyllum. Talan er um átøk, sum framleiðarin stendur fyri at gera, so sum at skerma betur fyri, at væta treingir inn í generatorin. Slíkar tillagingar eru longu gjørdar í vindmyllum av sama slag, sum eru uppsettar seinni, og enn eru ongar ábendingar um, at tillagingarnar ikki virka eftir ætlan.
text: #000017
text: Regin Mittún nýggjur fíggjarstjóri hjá Magn
text: #000023
text: Oljuprísur uppá 100 dollarar í eygsjón
text: #000024
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000031